MODIFICACIÓN DA ASIGNACIÓN POR DEDICACIÓN PARCIAL DO GRUPO DO PARTIDO POPULAR
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 24/07/2020)

Tendo en conta o acordo do Pleno de data 4 de xullo de 2019, que aproba a relación de cargos que se deben desempeñar en réxime de dedicación exclusiva ou parcial, recoñécense os seus dereitos económicos e fíxanse as retribucións que lles corresponden. Tendo en conta o decreto da Alcaldía nº 2020-1193, modificado polo decreto 2020-1195, do día 17 de abril de 2020 no que asigna a dona Erundina Antona White, como representante do grupo municipal do Partido Popular, unha dedicación parcial de 20.000 euros brutos anuais para desenvolver as responsabilidades de control e seguimento da acción de goberno. Logo de ver o escrito presentado pola portavoz do grupo municipal do Partido Popular o día 14 de xullo de 2020, no que designa a don Pedro Ruben Sordo Chans como a persoa que perciba a dedicación parcial correspondente ao seu grupo político municipal, a partir do día 1 de agosto. PRIMEIRO: Suspender á asignación da dedicación parcial correspondente a dona Erundina Antona White, como membro do grupo municipal do Partido Popular, que será efectiva o día anterior ao día da súa asignación a don Pedro Ruben Sordo Chans. SEGUNDO: Asignar a don Pedro Ruben Sordo Chans a retribución correspondente en concepto de dedicación parcial como membro do grupo municipal do Partido Popular, con efectos dende o día 1 de agosto de 2020 ou do día da aceptación expresa do designado para o desempeño do cargo se esta fose posterior ao día 1 de agosto de 2020. De conformidade co acordo do Pleno municipal do día 4 de xullo de 2019, a dedicación parcial indicada deberá ter un réxime de dedicación mínima do 65 % da xornada ordinaria. O importe da mesma será de 20.000 euros brutos ao ano. A retribución percibirase en catorce pagas, doce correspondentes ás diferentes mensualidades do ano e dúas correspondentes aos meses de xuño e decembro, dándolle de alta no réxime xeral da Seguridade Social e asumindo a Corporación o pago da cota empresarial que corresponda. Para a aplicación do réxime de dedicación parcial, será necesaria a aceptación expresa do designado para o desempeño do cargo, circunstancia da que se dará conta ao pleno na seguinte sesión ordinaria. TERCEIRO: Formalizar co designado o correspondente contrato e darlle de alta no réxime xeral da Seguridade Social de conformidade co artigo 75.1 e 2 da Lei 7/1985, de 2 de abril, Reguladora das Bases do Réxime Local. CUARTO: Notificar a presente Resolución ao interesado aos efectos da súa aceptación expresa. QUINTO: Dar conta ao Pleno da Corporación na seguinte sesión ordinaria, de conformidade co artigo 13.4 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro. SEXTO: Publicar esta resolución no Boletín Oficial da Provincia, no taboleiro municipal e no Portal de Transparencia do Concello, aos efectos do seu xeral coñecemento. SÉTIMO: Dar traslado da presente resolución aos departamentos de Intervención, Tesourería e Persoal. RECURSOS: Contra o presente acto administrativo, que pon fin á vía administrativa, poderá interpoñerse polos interesados, ben o recurso potestativo de reposición perante o mesmo órgano que o ditou, no prazo dun mes, a contar dende o día seguinte ao da súa notificación, ao abeiro do establecido nos artigos 112.1 e 123 da Lei 39/2015, do Procedemento Administrativo Común das Administracións Públicas, ou ben directamente recurso contencioso-administrativo perante o Xulgado do Contencioso-Administrativo de Pontevedra, no prazo de dous meses, contados a partir do día seguinte ao da recepción da notificación, consonte co establecido nos artigos 8.1 e 46.1 da Lei 29/1998, do 13 de xullo reguladora da xurisdición contencioso-administrativa. Se se optara por interpoñer o recurso de reposición potestativo non se poderá interpoñer recurso contencioso-administrativo ata que aquel sexa resolto expresamente ou se produza a súa desestimación por silencio administrativo. Todo elo sen prexuízo de que se poda interpoñer calquera outro recurso que os interesados estimen máis conveniente ao seu dereito. Ponteareas, a 17 de xullo de 2020 O alcalde, Xosé Represas Giráldez